jkorsvik/nowiki_second_scrape_merged huggingface dataset:
Zulia Calatayud

Zulia Calatayud (født 9. november 1979 i Havanna) er en cubansk friidrettsutøver (mellomdistanse). Calatayuds hovedsakelige distanse er 800 meter der hun siden slutten av 90-tallet har vært med i de store mesterskapene. Under både VM 1999 og VM 2001 mislyktes Calatayud i å ta seg til finalen.
Heller ikke under OL i 2000 eller i 2004 ble det noe framgangsrik plassering for henne. Under VM 2003 i Paris endte Calatayud på fjerde, før hun to år senere, under VM 2005 i Helsingfors ble verdensmester på distansen.
Hennes personlige rekord er på 1.56,09 og er fra en konkurranse i 2002.


== Referanser ==


== Eksterne lenker ==
(en) Zulia Calatayud – Olympics.com 
(en) Zulia Calatayud – Olympic.org 
(en) Zulia Calatayud – Olympedia 
(en) Zulia Calatayud – Sports-Reference (OL-resultater – arkivert) 
(en) Zulia Calatayud – World Athletics 
(en) Zulia Calatayud – Track and Field Statistics
Janeth Jepkosgei

Janeth Jepkosgei (født 13. desember 1983) er en kenyansk friidrettsutøver (mellomdistanse).
Jepkosgei slo gjennom i junior-VM 2002 da hun vant 800 m. Et enda større steg i karrieren var da hun i Samveldelekene 2006 vant 800 meterløpet. I finalen i VM 2007 i Osaka slo hun til med gull og en ny personlig rekord på tiden 1.56,18.


== Referanser ==


== Eksterne lenker ==
(de) Janeth Jepkosgei – Munzinger Sportsarchiv 
(en) Janeth Jepkosgei – Olympics.com 
(en) Janeth Jepkosgei – Olympic.org 
(en) Janeth Jepkosgei – Olympedia 
(en) Janeth Jepkosgei – Sports-Reference (OL-resultater – arkivert) 
(en) Janeth Jepkosgei – Commonwealth Games Federation 
(en) Janeth Jepkosgei – Commonwealth Games Federation 
(en) Janeth Jepkosgei – World Athletics 
(en) Janeth Jepkosgei – Diamond League 
(en) Janeth Jepkosgei – Track and Field Statistics
Alfred Yego

Alfred Kirwa Yego (født 28. november 1986) er en kenyansk friidrettsutøver (mellomdistanse). 
Yegos spesialdistanse er 800 meter og han slo gjennom under junior-VM 2004 da han ble sølvmedaljør. Under VM 2005 lykkes ikke Yego å ta seg videre til finalen, men derimot vant han VM-gull under VM 2007 i Osaka.


== Referanser ==


== Eksterne lenker ==
(en) Alfred Yego – Olympics.com 
(en) Alfred Yego – Olympic.org 
(en) Alfred Yego – Olympedia 
(en) Alfred Yego – Sports-Reference (OL-resultater – arkivert) 
(en) Alfred Yego – World Athletics 
(en) Alfred Yego – Diamond League 
(en) Alfred Yego – Track and Field Statistics
Stéphane Diagana

Stéphane Diagana (født 23. juli 1969 i Saint-Affrique) er en fransk tidligere friidrettsutøver (hekkeløp). Diagana tilhørte verdenseliten på 400 meter hekk på 1990-tallet og hans første store mesterskap var OL 1992 i Barcelona der Diagana endte på fjerdeplass. Samme plasseringen noterte under VM 1993 i Stuttgart etterpå ble han bronsemedaljør under VM 1995 i Göteborg. To år senere vant Diagana VM i Aten 1997. Imidlertid klarte han ikke å forsvare VM-tittelen under VM 1999 i Sevilla ble han nummer to etter italieneren Fabrizio Mori. Diagana ble også europamester 2002.
Diagana hadde europarekorden på 400 meter hekk med 47,37 fra 1995 til 2019. Da ble rekorden forbedret av Karsten Warholm med fire hundredeler.


== Referanser ==


== Eksterne lenker ==
Offisielt nettsted 
(en) Stéphane Diagana – kategori av bilder, video eller lyd på Commons 
(de) Stéphane Diagana – Munzinger Sportsarchiv 
(en) Stéphane Diagana – Olympics.com 
(en) Stéphane Diagana – Olympic.org 
(en) Stéphane Diagana – Olympedia 
(en) Stéphane Diagana – Sports-Reference (OL-resultater – arkivert) 
(en) Stéphane Diagana – World Athletics 
(fr) Stéphane Diagana – Fédération française d athlétisme 
(en) Stéphane Diagana – Track and Field Statistics
Fabrizio Mori

Fabrizio Mori (født 28. juni 1969 i Livorno) er en tidligere italiensk friidrettsutøver (hekkeløp).
Mori var med i OL 1996 i Atlanta og endte på sjetteplass på 400 m hekk. Moris første VM-finale var 1997 i Aten der han ble nummer fire. Bedre gikk det under EM 1998 da han ble nummer tre. Moris største fremgang er VM 1999 da han vant foran franskmannen Stéphane Diagana. OL 2000 ble en nedtur for Mori og han endte på sjuendeplass. Under VM 2001 lykkes ikke Mori forsvare sitt VM-gull og han tapte knapt for den senere blivende dominante Félix Sánchez. Moris siste mesterskap ble EM 2002 da han nok en gang kom utenfor pallen og endte på fjerdeplass.
Moris personlige rekord er fra VM 2001 og lyder på 47,54.


== Referanser ==


== Eksterne lenker ==
(en) Fabrizio Mori – Olympics.com 
(en) Fabrizio Mori – Olympic.org 
(en) Fabrizio Mori – Olympedia 
(en) Fabrizio Mori – Sports-Reference (OL-resultater – arkivert) 
(en) Fabrizio Mori – World Athletics 
(it) Fabrizio Mori – FIDAL 
(en) Fabrizio Mori – Track and Field Statistics
Kværnerfossene

Kværnerfossene eller Kværnerfallene betegner fossefallene ved Alna øst for Enebakkveien i Oslo. Kværnerfallene, Alnas største fossefall, ble lagt i avløp i 1948. Allerede på 1200-tallet skal det ha vært ei mølle knytta til Kværnerfossene. Siden har fallene vært utgangspunkt for flere industribedrifter, mellom dem Kværner Brug som holdt det gående i Kværnerdumpa mellom 1853 og 1999.
Ralf Haber

Ralf Haber (født 18. august 1962 i Altenburg) er en tidligere tysk (sleggekaster) som representerte DDR på 1980-tallet. Hans personlige rekord er 83,40 meter, oppnådd i mai 1988 under et stevne i Aten. Dette er den gjeldende tyske rekorden.Hans beste mesterskapsplassering er bronsemedaljen fra VM i 1987 i Roma.


== Referanser ==


== Eksterne lenker ==
(en) Ralf Haber – Olympedia 
(en) Ralf Haber – Sports-Reference (OL-resultater – arkivert) 
(en) Ralf Haber – World Athletics 
(en) Ralf Haber – Track and Field Statistics
Svolvær fyr

Svolvær fyr lå på Kjeøya (Kuba) i Svolvær i Vågan kommune i Nordland. Fyret var et fiskefyr som var i drift under lofotfisket. Fyrstasjonen ble oppført i 1856 og nedlagt og erstattet med fyrlykter i 1912.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
James Keiller

James Keiller (født 21. mars 1836 i Lerum, død 22. mars 1918) var en svensk industri- og handelsmann og direktør ved skipsverftet Götaverken i sentrale Göteborg.


== Referanser ==
Khotan (elv)

Khotan (også: Hotan eller Ho-t’ien; kinesisk: 和田河; pinyin: Hétián hé) er ei elv i Xinjiang-provinsen vest i Kina. Den dannes ved samløpet av elvene Yurungkash (Hvite Jade-elv) og Karakash (Svarte Jade-elv), som renner nordover fra Kunlun-fjellene inn i Taklamakan-ørkenen. De to elvene løper sammen nær midten av ørkenen, rundt 145 km nord for byen Khotan. Elva renner deretter 290 km mot nord over ørkenen og løper ut i Tarim-elva. Ettersom elva får sitt vann fra snøsmelting i fjellene, fører den vann bare om sommeren og er tørr resten av året. Elveleiet til Khotan-elva sørger for den eneste transportveien som krysser Tarimbekkenet.


== Referanser ==
Talinen

Talinen er et lite tettsted i Pajala kommun i Norrbottens län, Sverige.
Teurajärvi

Teurajärvi er et lite tettsted i Pajala kommun i Norrbottens län, Sverige. Navnet Teurajärvi kommer av de finske ordene teura og järvi, hvor det siste betyr «sjø». Teura går i sin tid tilbake til det samiske ordet «diw're», som betyr «insekt, vannlarve», noe sjøen også er rik på. Sjøen omtales første gang i Gustav Vasas fiskeregister 1553 (Tiure Jerffuitt). Stedet med samme navn fikk sine første innbyggere omkring 1690 da Staffan Ivarsson fra Narken anla en gård ved sjøens sørvestlige ende.
Liviöjärvi

Liviöjärvi er et lite tettsted i Pajala kommun i Norrbottens län, Sverige. Stedet ble grunnlagt av Hans Mickelsson Vänkkö i siste halvdel av 1700-tallet.
Egebergslottet

Egebergslottet i Akersveien 24 F, i strøket Gamle Aker i Oslo, var hovedbygning på Egebergløkken. Det er ikke et slott i egentlig forstand, men et palé.
Forretningsmannen Westye Egeberg (1770–1830) bygde huset «Udsigten» rundt 1800. Sønnen Westye Martinius Egeberg (1805–1898) overtok Egebergløkken. Han var barnløs, og hans brorsønn Einar Westye Egeberg (1851–1940) overtok, rev den gamle hovedbygningen i tre og førte opp Egebergslottet med Halfdan Berle som arkitekt i 1900 (plantegninger stemplet 1899). Egebergslottet skal da ha vært Oslos største enebolig, med 1600 kvadratmeter over to plan.
Egebergslottet ble bygget om til leiligheter på 1930-tallet.
Det ble da innredet to boligetasjer i det som opprinnelig var hovedetasjen.
Navnene Egebergslottet og Egebergløkken uttales med k-lyd, slik denne familien Egeberg har gjort.


== Referanser ==


== Eksterne lenker ==
«Egebergslottet». Kulturminnesøk. Riksantikvaren – Direktoratet for kulturminneforvaltning.
Valdis Zatlers

Valdis Zatlers (født 22. mars 1955) var president i Latvia fra 2007 til 2011. Han ble 8. juli 2011 etterfulgt av Andris Bērziņš.


== Medisinsk karrière ==
Zatlers er utdannet ortopedisk kirurg fra Det latviske akademi for medisin i 1979. Etter studiene arbeidet han på Riga sykehus, og ble sjef for traumatologi-avdelingen der i 1985. Han var direktør i Det latviske hospital for traumatologi og ortopedi fra 1994, og var medlem i styret der fra 1998. Han forlot disse stillingene 5. juli 2007.Zatlers deltok i oppryddingen etter Tsjernobyl-ulykken.
I april 2007 mottok han 3. klasse av Trīs Zvaigžņu Ordenis, Trestjerneordenen.


== Politisk karrière ==
Zatlers var styremedlem i Latvijas Tautas Fronte (den latviske folkefronten), et anti-sovjetisk organ, i 1988-1989.
22. mai 2007 ble han offisielt utpekt til å være presidentkandidat for den sittende, parlamentariske koalisjonen. Han vant presidentvalget 31. mai 2007 og ble innsatt som president den 8. juli 2007. Zatlers ble 8. juli 2011 etterfulgt av Andris Bērziņš.
Zatlers er ikke medlem av noe politisk parti selv, men signerte Det latviske folkepartiets manifest da partiet ble stiftet i 1998.


== Familie ==
Valdis Zatlers er gift med Lilita Zatlere, og har tre barn. 


== Referanser ==


== Eksterne lenker ==
(en) Valdis Zatlers – kategori av bilder, video eller lyd på Commons 
Den latviske presidents pressekontor
Sahavaara

Sahavaara er et lite tettsted i Pajala kommun i Norrbottens län, Sverige. Sahavaara betegnes ofte som Södra Kaunisvaara, da Kaunisvaara og Sahavaara kun er avskilt av ei myr.
Det bygges en ny gruve i Sahavaara. Den planlegges til å ha drift i 2012. Det gir hundrevis av nye ansatte.
Jerome Young

Jerome Young (født 14. august 1976) er en tidligere amerikansk friidrettsutøver (sprinter). Han ble født på Jamaica, men ble amerikansk statsborger i 1995. 
I 1995 satte han Connecticut state-rekord på 400 meter, med tiden 45,01. Han deltok på det amerikanske stafettlaget som vant gull på 4 x 400 meter ved VM i friidrett 1997, sammen Antonio Pettigrew, Chris Jones og Tyree Washington), men de ble diskvalifisert og fratatt medaljene i 2008, da Antonio Pettigrew innrømmet bruk av HGH og EPO mellom 1997 og 2003. Sammen med Antonio Pettigrew, Tyree Washington og Michael Johnson satte han verdensrekord på 4 x 400 meter med 2:54,2 i 1998. 
Ved VM i friidrett 2001 var Young igjen med på stafettlaget som vant gull (Leonard Byrd, Antonio Pettigrew, Derrick Brew og Angelo Taylor løp finalen), men de ble diskvalifisert i 2008 pga. Antonio Pettigrews dopingsak. Også ved VM i friidrett 2003 vant USA opprinnelig gull på 4 x 400 meter, med Calvin Harrison, Tyree Washington, Derrick Brew og Jerome Young på finalelaget, men ble fratatt gullet da Jerome Young og Calvin Harrison ble dopingtatt i 2004.
USAs stafettlag på 4 x 400 meter OL 2000, der Alvin Harrison, Antonio Pettigrew, Calvin Harrison og Michael Johnson løp finalen, mens Young løp i innledningen, ble formelt diskvalifisert i august 2008, av IOC. Også dette var grunnet Pettigrews dopingsak.


== Referanser ==


== Eksterne lenker ==
(en) Jerome Young – Olympedia 
(en) Jerome Young – Sports-Reference (OL-resultater – arkivert) 
(en) Jerome Young – World Athletics 
(en) Jerome Young – Track and Field Statistics
Leonid Spirin

Leonid Vasiljevitsj Spirin (russisk: Леонид Васильевич Спирин) (født: 21. juni 1932, død 23. februar 1982) var en sovjetisk kappgjenger som hovedsakelig deltok på distansen over 20 km.
I sommerolympiaden 1956 i Melbourne, Australia vant han gull for Sovjetunionen i OL-grenen 20 kilometer kappgang.
Spirin ble i 1957 tildelt æresordenen, en sivil tildeling gitt av sovjetiske myndigheter.


== Eksterne lenker ==
(en) Leonid Spirin – Olympics.com 
(en) Leonid Spirin – Olympic.org 
(en) Leonid Spirin – Olympedia 
(en) Leonid Spirin – Sports-Reference (OL-resultater – arkivert) 
(en) Leonid Spirin – World Athletics 
(en) Leonid Spirin – European Athletic Association 
(en) Leonid Spirin – Track and Field Statistics
Zeca Pagodinho

Zeca Pagodinho er artistnavnet til Jessé Gomes da Silva Filho, (født 4. februar 1959 i Rio de Janeiro) og er en brasiliansk vokalist og komponist. 
Hans første opptak ble gjort i 1981 etter en innbydelse fra hans gudmor Beth Carvalho med sangen «Camarão que dorme a onda leva» skrevet av Arlindo Cruz.
Siden dengang har Zeca spilt inn over 18 album og er ansett som den største nålevende artisten innen samba og pagode. Han begynte sin karriere blant sambaspillerne i bydelene Irajá og Del Castilho i utkanten av Rio de Janeiro og ble til slutt så ekstremt populær at hans forestillinger nå alltid er utsolgte til høytbetalende tilskuere.
Zeca ble født i Irajá hvor han også ble introdusert til sambaen av sin familie som alltid var med på de forskjellige tilstelningene. Han har bodd i forskjellige bydeler i Rio, men har alltid vist en preferanse for Xerém (distrikt i byen Duque de Caxias) hvor han også har en liten gård og en musikkskole for de fattige barna i regionen.
Han bor for tiden i Barra da Tijuca med sin kone, Mônica Silva, og deres fire barn, Eduardo, Luis, Elisa og Maria Eduarda. Hans foreldre heter Iréia og Jessé.


== Diskografi ==
Zeca Pagodinho – 1986
Patota do Cosme – 1987
Jeito Moleque – 1988
Boêmio Feliz – 1989
Mania da Gente – 1990
Pixote – 1991
Um dos Poetas do Samba – 1992
Alô, Mundo! – 1993
Samba Pras Moças – 1995
Deixa Clarear – 1996
Hoje é dia de Festa – 1997
Zeca Pagodinho – 1998
Ao Vivo – 1999
Água da minha sede – 2000
Deixa a vida me levar – 2002
Acústico MTV – 2003
À Vera – 2005
Acústico MTV – Gafieira – 2006


== Referanser ==


== Eksterne lenker ==
Offisielt nettsted 
(en) Zeca Pagodinho – kategori av bilder, video eller lyd på Commons 
(en) Zeca Pagodinho på Internet Movie Database 
(en) Zeca Pagodinho hos The Movie Database 
(en) Zeca Pagodinho på Discogs 
(en) Zeca Pagodinho på MusicBrainz 
(en) Zeca Pagodinho på Spotify 
(en) Zeca Pagodinho på Songkick 
(en) Zeca Pagodinho på Genius — sangtekster 
Zeca Pagodinho på Twitter 
Zeca Pagodinho på Facebook 
Zeca Pagodinho på YouTube
Liste over Latvias presidenter

Presidenten i Latvia (latvisk: Latvijas Valsts prezidents) er statsoverhode for Republikken Latvia, og øverstkommanderende for Latvias væpnede styrker. Hver periode er på fire år, og før 1997; tre år.
Anatolijs Gorbunovs var fungerende statsoverhode 1990–1993 og regnes ikke med i rekken over presidenter.
      LZS
      DC
      LSDSP
      ZZS
      LZP
      Uavhengig


== Se også ==
Liste over Latvias statsministre
Latvia
Latvias historie


== Kilder ==
«Latvia». Rulers.org. Besøkt 15. juni 2019.
Einar Berntzen

Einar Berntzen (født 9. juni 1955 i Misvær) er en norsk statsviter som jobber som førsteamanuensis ved Institutt for sammenliknende politikk ved Universitetet i Bergen. Berntzens forskning har særlig vært rettet mot Latin-Amerika og Sør-Europa. 
Sammen med Knut Heidar og Elisabeth Bakke har Berntzen forfattet læreboken Politikk i Europa: Partier, regjeringsmakt, styreform, et verk som har vært mange norske studenters første møte med utenlandske politiske systemer og fagfeltet sammenlignende politikk. Boken er en videreføring av en tidligere bok om vesteuropeisk politikk, men inneholder i motsetning til sistnevnte også land i Sentral- og Øst-Europa. 


== Bibliografi (utvalg) ==
med Knut Heidar og Elisabeth Bakke (red.): Politikk i Europa: Partier, regjeringsmakt, styreform, Oslo: Universitetsforlaget, utgaver 2008 og 2013
med Marcus Buck og Leiv Marsteintredet: «La política comparada: a caballo entre historia y función», i Manual de sistemas políticos, Granada: Comares, 2007
«El militarismo», i Sociedad y cultura en América Latina, Bergen: Vigmostad & Bjørke, 2006
«Obstáculos para el desarrollo democrático», i Sociedad y cultura en América Latina, Bergen: Vigmostad & Bjørke, 2006
«Demokratiske utfordringer i Latin-Amerika», i Latin-Amerikaårboka 2000. Maktens kanaler, Oslo: Solidaritet forlag, 2000
med Knut Heidar: Vesteuropeisk politikk: Partier, regjeringsmakt, styreform, Oslo: Universitetsforlaget, utgaver 1993, 1995 og 1998


== Eksterne lenker ==
(no) Publikasjoner av Einar Berntzen i forskningsdokumentasjonssystemet CRIStin
(no) Publikasjoner av Einar Berntzen i BIBSYS
Figgjo Idrettslag

Figgjo Idrettslag (stiftet 1. august 1927) er et idrettslag fra bydelen Figgjo i Sandnes. Klubben har avdelinger for fotball, håndball, skiskyting og turn. Kjente fotballspillere er Bjarne Berntsen, Birkir Bjarnason og Bjørg Bjarnadottir mens skiskyttergruppa har hatt utøvere som Åse Idland og Annette Sikveland.


== Eksterne lenker ==
Offisielt nettsted
Rune Medalen

Rune Medalen (født 13. april 1970) er en norsk fotballspiller fra Ålgård som har spilt for Ålgård FK, Viking, Bryne og Sogndal. For Bryne spilte han 252 kamper og scoret 125 mål, mens han spilte 223 kamper og scoret 126 mål for Ålgård. I 1994 og 1995 spilte han for Viking der han fikk 37 kamper og 6 mål i Tippeligaen. I Sogndal fikk han 41 kamper og scoret 24 mål i 1996.


== Referanser ==


== Eksterne lenker ==
(en) Rune Medalen – Transfermarkt 
(en) Rune Medalen – FBref
Øvre Lodalen

Øvre Lodalen betegner Alnadalen i Oslo mellom Enebakkveien i vest og Bryn i øst. Dalstrøket ligger i bydel Østensjø og bydel Gamle Oslo. Øst for Bryn kalles Alnadalen Groruddalen. Den trange skjæriet nederst langs Alnaelva mellom Enebakkveien og Høyenhall kalles Svartdalen. Flere strøk ligger i tilknytning til øvre delen av Lodalen, blant annet Kværner og Etterstad.


== Se også ==
Lodalen
Alnaelva
Alnadalen
Kværner (strøk)
Jørgen Rangnes

Jørgen Rangnes (født 20. april 1972) er en norsk fotballspiller fra Ålgård som spilte for Ålgård FK og Bryne. Han spilte 264 kamper og scoret 39 mål for Bryne.


== Referanser ==


== Eksterne lenker ==
(en) Jørgen Rangnes – Transfermarkt 
(en) Jørgen Rangnes – FBref
Ballstad fyr

Ballstad fyr lå på Svinøya utenfor Ballstad i Vestvågøy kommune i Nordland. Fyret ble opprettet 1. januar 1857 og var et fiskefyr. Det ble avbemannet og erstattet av ei fyrlykt i 1956.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Peter Flora

Peter Flora (født 1944) er en tysk politisk sosiolog. Han innehar lærestolen i sosiologi ved Universitetet i Mannheim og er grunnlegger av Mannheimer Zentrum für Europäische Sozialforschung (MZES).
Flora har særlig arbeidet med sammenliknende politikk og historisk sosiologi, innen et felt som spenner fra sosialpolitikk og velferdsstat til makrohistorisk samfunnsforskning. Han er kjent for å gjøre Stein Rokkans arbeider kjent for nye generasjoner av det internasjonale samfunnsvitenskapelige samfunn. Sammen med Derek Urwin og Stein Kuhnle utga han i 1999 en samlet framstilling av Rokkans sentrale teorier og modeller på engelsk, State formation, nation-building, and mass politics in Europe: the theory of Stein Rokkan. I boken Staat, Nation und Demokratie in Europa: Die Theorie Stein Rokkans (2000) formidler Flora Rokkan til et tysk publikum og i Stato, nazione e democrazia in Europa (2002) til det italienske. Hans oversiktsartikkel om Rokkans teorier er også kommet på norsk som "Stein Rokkans makro-modell for politisk utvikling i Europa: et rekonstruksjonsforsøk" (1992). 
Flora har videre ytt en viktig innsats i utarbeidelsen av datahåndbøker for Europas politiske utvikling.  
Den første store slike, der Flora medvirket sammen med andre sentrale statsvitere, var State, economy, and society in Western Europe, 1815-1975: a data handbook in two volumes, som kom med to bind, The growth of mass democracies and welfare states i 1983 og The growth of industrial societies and capitalist economies i 1987. En nyere sentral serie er her den som Flora har vært redaktør for sammen med Franz Kraus og Franz Rothenbacher, nemlig The Societies of Europe: a series of historical data handbooks on the development of Europe from the nineteenth to the end of the twentieth century. Serien har i sine bind dekket Trade Unions in Western Europe since 1945 (2000), Elections in Western Europe since 1815: electoral results by constituencies (2000), The European population, 1850-1945 (2002), The European population since 1945 (2005), European regions: the territorial structure of Europe since 1870 (2005). Peter Flora var videre redaktør for Growth to limits: the Western European welfare states since World War II (1986), et verk som har vært innflytelsesrikt. 
I 1983 holdt Peter Flora Stein Rokkan-forelesningen ved Universitetet i Bergen.
Glåpen fyr

Glåpen fyr ligger ved Sørvågen i Moskenes kommune i Nordland. Fyret ble opprettet 1. januar 1857 som fiskefyr. Det ble nedlagt og erstattet av ei fyrlykt i 1985. 
Siste fyrvokter var Gjert Petter Gabrielsen. Fyret brukes nå som feriebolig for ansatte i Kystverket.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Stamsund fyr

Stamsund fyr lå i Stamsund i Vestvågøy kommune i Nordland. Fyret ble opprettet 1. januar 1859 og var et fiskefyr. Det ble nedlagt og erstattet av ei fyrlykt i 1943.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Samarin

Samarin er et registrert varemerke av Cederroth for et fruktsalt som blandes med vann for å motvirke halsbrann og sure oppstøt. Hovedingrediensen natriumbikarbonat virker nøytraliserende på mavesyren og kan brukes ved forbigående plager eller etter inntak av for mye mat, kaffe eller annen drikke. Samarin ble lansert i 1923 og markedsføres i Sverige som naturlegemiddel. I Norge selges produktet i dagligvareforretninger, helsekost og apotek.


== Næringsinnhold ==
(gjennomsnitt, 100 gram fruksalt)

Protein 0 g
Fett 0 g
Karbohydrater 0 g
Energi 572 kJ (136 kcal)


== Innhold ==
Natriumbikarbonat 52%
Vinsyre 33%
Sitronsyre 11%
Natriumkarbonat 3%
Kaliumnatriumtartrat 1%
Silisiumdioksid 0,01%Silisiumdioksid er brukt som antiklumpemiddel.